Document ID: 31995R2390

Komisijos reglamentas (EB) Nr. 2390/95
1995 m. spalio 11 d.
iš dalies keičiantis Reglamentą (EEC) Nr. 1538/91, nustatantį išsamias Reglamento (EEB) Nr. 1906/90 dėl tam tikrų prekybos paukštiena standartų įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 birželio 26 d. Tarybos reglamentą (EEB) Nr. 1906/90 dėl tam tikrų prekybos paukštiena standartų [1] su paskutiniais pakeitimais, padarytais Reglamentu (EB) Nr. 3204/93 [2], ypač į jo 7 ir 9 straipsnius,
kadangi Komisijos reglamente (EEB) Nr. 1538/91 [3] su paskutiniais pakeitimais, padarytais Reglamentu (EB) Nr. 3239/94 [4], yra nustatytos išsamios prekybos standartų paukštienos sektoriuje įgyvendinimo taisyklės;
kadangi, atsižvelgiant į įgytą patirtį, turėtų būti iš dalies pakeisti tam tikri apibrėžimai dėl foie gras ir skerdenų pateikimo;
kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1538/91 iš dalies keičiamas taip:
1) 1 straipsnio 3 dalies trečiosios pastraipos pirmoji įtrauka pakeičiama taip:
"- ančių kepenėlių - ne mažiau kaip 300 g neto masės."
2) 2 straipsnio 1 dalies antroji ir trečioji įtraukos pakeičiamos taip:
"- su vidaus organais,
- be vidaus organų.
Galima pridėti žodį "išdarinėtos"."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. spalio 11 d.

Labels: 3
17